Die liefde is geduldig uitstel kaartjie idee - Mooi Troues
Almal van reg oor die wêreld bevind hulself in 'n vreemde situasie en daarom deel ons vandag die uitstel kaartjie idee. Emmerentia van Oh Yay het die oulikste uitstel kaartjie idee ontwerp wat lees "Die liefde is geduldig". Hierdie kaartjie kan gebruik word deur paartjies om hul trou datum uit te stel na 'n ander datum. Dit is perfek vir die paartjies wat al klaar hul uitnodigings gestuur het na gaste met 'n bevestigde datum.
Jy kan dat Oh Yay so 'n kaartjie vir jou troue ontwerp en dit na al jou gaste stuur. Dit is belangrik om eers met al jou diensverskaffers te gesels oor hul beskikbaarheid vir die nuwe datum. Indien jy wel almal bevestig het, dan is dit die regte tyd om die kaartjie na almal te stuur. In plaas daarvan om jou hele uitnodiging stel oor te doen, stuur jy die meer eenvoudige weergawe. So bespaar jy kostes en ook jou tyd. Dit is makliker om iets meer eenvoudig te gebruik. So weet jy almal kry die boodskap.
Indien jy wel 'n meer formele uitnodiging wil stuur kan jy. Dan sal die net tel as 'n tydelike kaartjie sodat jou gaste die datum kan oophou. Elke paartjie sal hierop self besluit. Indien jy wel 'n nuwe stel skryfbehoeftes soos uitnodiging wil stuur met jou nuwe datum is jy meer as welkom om so te doen.